  Майя Бывальцева Вуоно Выль ар шулдыръяськонъёс вылтӥ Удмуртиын улӥсьёс тямыс нунал шутэтскозы. Со сярысь пуктэтэз Росси кивалтэтлэн вотэсбамаз шараязы. Сое Ужъя кодекслэн 112-тӥ ёзэтэзъя («Шутэтскон праздник нуналъёс») кунысь ужъя министерство дасяз. Ужкагазэз Росси кивалтэтлэн тӧроез Дмитрий Медведев кинюртӥз. Праздникъёс вылтӥ шутэтскон но ужан нуналъёсты пайдалыко радъян вылысь кивалтэт 2020-тӥ арын шутэтскон нуналъёсты выжтыны пуктӥз: - кӧснуналэз 4-тӥ толсурысь вордӥськонэ 4-тӥ куартолэзе; - арнянуналэз 5-тӥ толсурысь пуксёнэ 5-тӥ куартолэзе. Ужкагазлы валэктонын верамын, вуоно арын Россиын улӥсьёс 1-8 толсуре шутэтскозы. Туэ 30-тӥ но 31-тӥ толсур – вордӥськон но пуксён - ужан нуналъёс луозы Озьы ик 2020-тӥ арын шутэтскомы: 22-24 тулыспалэ – Атыкай музъемез утисьлэн нуналэз вылтӥ, 7-9 южтолэзе – Нылкышноослэсь калыккуспо нуналзэс пусъён, 1-5 куартолэзе – тулыслэн но ужлэн праздниксы, 9-11 куартолэзе – Вормон нунал шулдыръяськонъёс, 12-14 инвожое – Россилэсь нуналзэс пусъён, 4-тӥ шуркынмонэ – Калыкъёслэн огазеяськон нуналзы.  Тегъёс: Мерлык ДмитрийМедведев Удмуртия Россия кивалтэт праздникъёс шутэтскон Выльар  